OCEAN ปิดบ.ย่อย “กรีน โอเชี่ยน วอเตอร์” ยันไม่กระทบธุรกิจ
OCEAN ปิดบ.ย่อย "กรีน โอเชี่ยน วอเตอร์" หลังไร้แผนดำเนินการในบริษัทดังกล่าว ยันไม่กระทบธุรกิจ
9 ต.ค. 2561

บริษัท โอเชี่ยน คอมเมิรช จำกัด (มหาชน) หรือ OCEAN เปิดเผยว่า ที่ประชุมคณะกรรมการบริษัท ครั้งที่ 5/2561 เมื่อวันที่ 25 กันยายน 2561 ได้มีมติอนุมัติการปิด บริษัท กรีน โอเชี่ยน วอเตอร์ (ประเทศไทย) จำกัด ซึ่งเป็นบริษัทย่อยของ บริษัทที่บริษัทถือหุ้นในสัดส่วน 99.97% เนื่องด้วยบริษัทย่อยเปิดเพื่อรองรับธุรกิจใหม่ แต่บริษัทก็ยังไม่มีแนวทางที่จะใช้บริษัทย่อยมาจนถึงปัจจุบัน ส่วนบริษัทย่อยไม่ได้มีธุรกิจที่จะก่อให้เกิดรายได้และมีค่าใช้จ่ายประจำทุกๆเดือน และบริษัทย่อยได้ดำเนินการจดทะเบียนเลิกบริษัทที่กระทรวงพาณิชย์ เมื่อวันที่ 4 ตุลาคม 2561 เป็นที่เรียบร้อยแล้ว
ทั้งนี้ การเลิกบริษัทย่อยดังกล่าว ไม่ส่งผลกระทบต่อการดำเนินงานของบริษัทแต่อย่างใด เนื่องจากปัจจุบันยังไม่มีการดำเนินการใดๆในบริษัทย่อยนี้